Diari Oficial de la Generalitat Valenciana


Sumari del DOGV 5326, del 17-08-2006 (2006/9037)

Notificació a Creaciones Seltra, SL. Judici verbal número 146/2006.
-------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9037


Organisme emissor
:   Jutjat de Primera Instància Número 3 d'Elda

Tipus de document
:   Anunci

Notificació a Creaciones Seltra, SL. Judici verbal número 146/2006. [2006/A9037]  
Procediment: assumpte civil 146/2006.  
Judici: verbal (desnonament per falta de pagament) 146/2006.  
Part demandant: José Maestre Torregrosa.  
Part demandada: Creaciones Seltra, SL.  
En el judici referit s'ha dictat la resolució que, literalment, és com es diu tot seguit:  
«Sentència número 81/2006  
Elda, 20 de juny de 2006  
Davant de mi, Julio Hernández Pascual, jutge del Jutjat de Primera Instància número 3 d'Elda, s'han vist les actuacions de judici verbal que se segueixen en este Jutjat amb el número 146/2006, sobre la resolució de contracte d'arrendament, instades per José Maestre Torregrosa, representat per la procuradora María Consuelo Fernández Verdú, i defés pel lletrat Antonio Porta Vera, contra Creaciones Seltra, SL, declarada en rebel·lia, atenent els següents  
Antecedents de fet:  
Primer. Amb data 10 de març de 2006 va ser tramesa a este Jutjat la demanda inicial d'este procediment subscrita per la procuradora esmentada, en la representació que exerceix i consta acreditada en les actuacions, contra la demandada referida, ajustada a les prescripcions legals, sobre la base dels fets i fonaments jurídics que s'hi indiquen, i en la qual va acabar suplicant que es dicte una sentència que declare la resolució del contracte d'arrendament per falta de pagament de la renda, i en conseqüència es decrete el desnonament de Creaciones Seltra, SL, advertint-la de llançament, amb condemna en costes.  
Segon. Una vegada admesa a tràmit la demanda, es va assenyalar per a la realització del judici verbal el dia 18 de maig de 2006, però hagué de ser suspés al ser negativa la citació de la demandada efectuada a l'immoble arrendat, i es va tornar a assenyalar el dia 15 de juny de 2006 per a la realització del judici, acordant-se la citació de la demandada mitjançant edictes.  
A l'acte del judici no ha comparegut la demandada en la forma legal, la qual ha sigut declarada en rebel·lia, i queden les actuacions per a sentència d'acord amb el que estableix l'article 440.3 de la Llei d'Enjudiciament Civil.  
Tercer. En la tramitació del present judici s'han complit les prescripcions legals.  
Fonaments de dret:  
Primer. L'actor José Maestre Torregrosa exerceix en les presents actuacions l'acció de resolució de contracte d'arrendament per falta de pagament de les rendes de conformitat amb el que s'ha pactat, enfront de Creaciones Seltra, SL, com a part arrendatària en el contracte de data 1 de desembre de 2003.  
Estableix l'article 440.3 de la Llei d'Enjudiciament Civil que en la citació a la vista el tribunal .advertirà el demandat que, si no compareix a la vista, es declararà el desnonament sense cap tràmit més.. En el present cas la demandada Creaciones Seltra, SL, citada en la forma legal i advertida del contingut del precepte assenyalat, no ha comparegut a l'acte del judici, ni ha al·legat cap causa que li impedisca assistir-hi; per això, d'acord amb tal precepte, cal estimar la demanda interposada per José Maestre Torregrosa.  
Segon. Quant a les costes produïdes en el present procediment, de conformitat amb el que disposa l'article 394.1 de la Llei d'Enjudiciament Civil, han d'imposar-se a la demandada atés que s'han rebutjat totes les seues pretensions.  
Vistos els preceptes esmentats i la resta d'aplicació general i pertinent.  
Decisió:  
Estime la demanda interposada per la procuradora María Consuelo Fernández Verdú, en nom i representació de José Maestre Torregrosa, contra Creaciones Seltra, SL, i:  
Primer  
Declare resolt el contracte d'arrendament de data 1 de desembre de 2003, que vincula l'actor amb Creaciones Seltra, SL, relatiu a la nau industrial amb entresolat sítia a Petrer (Alacant), carrer de Puig Campana, número 20 de policia i 9 de propietat horitzontal, per falta de pagament de la renda pactada, i condemne la demandada esmentada, Creaciones Seltra, SL, a sotmetre's a esta declaració i a desallotjar l'immoble esmentat, deixant-lo lliure i expedit, a disposició de l'actora.  
Segon  
Condemne Creaciones Seltra, SL, a pagar les costes del procés.  
Notifiqueu la present sentència a les parts, fent-los saber que s'hi pot interposar un recurs d'apel·lació que, si pertoca, caldrà preparar davant d'este mateix jutjat dins dels cinc dies següents al de la notificació de la present resolució. El recurs ha d'acompanyar-se de l'acreditació escrita d'haver pagat les rendes vençudes i les que d'acord amb el contracte calga pagar de bestreta.  
Si no s'interposa un recurs d'apel·lació contra la present resolució, es durà a terme el llançament el dia 16 d'octubre del 2006, a partir de les 10.30 hores, si així ho sol·licita el demandant.  
Uniu l'original al llibre de sentències.  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme.  
Publicació. L'anterior sentència ha sigut llegida i publicada pel jutge que la subscriu, celebrant audiència pública el dia de la seua data. En done fe.»  
Atés que es desconeix el domicili o residència actuals de la part demandada, Creaciones Seltra, SL, per la provisió del dia de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a dur a terme la diligència de notificació de sentència.  
Elda, 23 de juny de 2006.. La secretària judicial: Vanesa Sirvent Asensi.